**แบบรายงาน Best Practice**

**โรงเรียนอนุบาลทับกวาง สำนักงานเขตพื้นที่การศึกษา**

**ประถมศึกษาสระบุรี เขต ๒**

......................................................

1. **Best Practice** กิจกรรมสร้างคุณภาพชีวิต ด้วยเศรษฐกิจพอเพียง
2. **ความเป็นมา**

**๒.๑ สภาพทั่วไป**

ปัจจุบันประเทศไทยมีเปลี่ยนแปลงและมีความเจริญก้าวหน้าอย่างรวดเร็ว ทั้งด้านเทคโนโลยีสารสนเทศ และการสื่อสาร การคมนาคมตลอดจน วิทยาการต่าง ๆ และในขณะเดียวกันก็เป็นโลกแห่งการแข่งขันเกิดการเปลี่ยนแปลงในทุก ๆ ด้านอย่างรวดเร็ว ทั้งด้านเศรษฐกิจ สังคม การเมือง วัฒนธรรม สิ่งแวดล้อมและ ด้านอื่น สิ่งเหล่านี้ส่งผลต่อรสนิยมการบริโภคของคนไทยเป็นอย่างมาก และคนไทยส่วนใหญ่เกิดการแข่งขันการบริโภคตามกระแส ซึ่งไม่สอดคล้องกับสภาพเศรษฐกิจของตน ก่อให้เกิดปัญหาตามมามากมายรายได้ไม่พอรายจ่าย ต้องกู้ยืม เกิดภาวะหนี้สินตามมาและส่งผลต่อคุณภาพของครอบครัว ของประชากร และประเทศชาติ ก่อให้เกิดอาชีพที่ไม่สุจริต การทุจริต การคอรัปชั่น การใช้อำนาจในทางทุจริตดังที่เป็นอยู่ในปัจจุบัน

ในระดับชุมชนผลสืบเนื่องจากปัญหาการพัฒนาที่เป็นไปอย่างรวดเร็วในทุก ๆ ด้าน ๆ ส่งผลให้ค่านิยมของคนในชุมชนเปลี่ยนไป เกิดการแข่งขัน ในการบริโภคสิ่งต่าง ๆ ที่ทันสมัยโดยไม่คำนึงถึงรายได้ของตนเองและครอบครัว ส่งผลให้รายได้ไม่พอค่าใช้จ่ายเกิดภาวะหนี้สิน มีการใช้จ่ายอย่างฟุ่มเฟือยเกินตัว ทำให้เกิดการเอารัดเอาเปรียบ เห็นแก่ตัว ขาดคุณธรรม ขาดวินัย ขาดจิตสาธารณะ เกิดการทุจริต คดโกงในสังคมมากขึ้น เกิดความแตกแยกในครอบครัว และก่อให้เกิดอาชีพที่ทุจริต มิจฉาชีพ การโกงกิน ส่วนหนึ่งเป็นผลจากตัวอย่างที่พบเห็นในชุมชน และในระดับชาติที่สื่อและสังคมออนไลน์นำเสนออย่างต่อเนื่องซึ่งผู้กระทำผิดที่มีอำนาจ และมีอิทธิพลจำนวนมากอาศัยอำนาจ และอิทธิพลตลอดจนช่องว่างของกฎหมายหลบเลี่ยงความผิดเพื่อกอบโกยผลประโยชน์สู่ตนและพวกพ้องโดยมิชอบ และมิได้ถูกลงโทษตามกฎหมายเหมือนดั่งประชาชนทั่วไป

โรงเรียนอนุบาลทับกวาง สำนักงานเขตพื้นที่การศึกษาประถมศึกษาสระบุรี เขต ๒ ตั้งอยู่หมู่ที่ ๙ ตำบลทับกวาง อำเภอแก่งคอย จังหวัดสระบุรี รหัสไปรษณีย์ ๑๘๒๖๐ โรงเรียนอนุบาลทับกวางเป็นโรงเรียนขยายโอกาสทางการศึกษา เปิดสอนตั้งแต่ชั้นอนุบาล ๑ ถึงชั้นมัธยมศึกษาปีที่ ๓ จากสภาพทั่วไปของชุมชนต่าง ๆ ของตำบลทับกวางที่นักเรียนอาศัยอยู่ ก่อให้เกิดปัญหาต่าง ๆ ตามมากับนักเรียนในสถานศึกษา นักเรียนส่วนใหญ่ขาดระเบียบวินัย ขาดความรับผิดชอบ ชอบหนีเรียน ลอกการบ้าน มีการลักขโมย ขาดจิตสาธารณะชอบทำลายสิ่งสาธารณะต่างๆ ไม่มีนิสัยรักการทำงาน ขาดความอดทนในการทำงาน เอารัดเอาเปรียบกัน มีความเห็นแก่ตัวสูงมองแค่เพียงสิทธิที่จะได้รับโดยไม่สนใจในหน้าที่ ขาดทักษะชีวิตที่ดี ไม่มีกระบวนการคิดวิเคราะห์ และกระบวนการแก้ปัญหาต่างๆ ตลอดจนขาดความพอเพียงมีการใช้จ่ายเกินตัว เสี่ยงต่อการก่ออาชญากรรมในโอกาสต่อไป

ดังนั้นโรงเรียนอนุบาลทับกวางจึงได้มีการส่งเสริมการดำเนินกิจกรรมเศรษฐกิจพอเพียง โดยการจัดกิจกรรมเศรษฐกิจพอเพียงให้นักเรียนได้เรียนรู้ และฝึกปฏิบัติเพื่อพัฒนาคุณภาพผู้เรียนให้มีทักษะกระบวนการทำงานสามารถทำงานอย่างเป็นระบบ รักและอดทนในการทำงาน มีทักษะกระบวนการคิดวิเคราะห์และทักษะกระบวนการแก้ปัญหาต่างๆด้วยตนเอง มีจิตสาธารณะ มีวินัยและความรับผิดชอบในการทำงานและปฏิบัติกิจกรรมต่างๆ มีการวางแผนการใช้จ่ายอย่างเป็นระบบ ดำเนินชีวิตด้วยความซื่อสัตย์สุจริตตามหลักปรัชญาของเศรษฐกิจพอเพียง สามารถดำรงชีวิตอยู่ในสังคมอย่างมีประสิทธิภาพและมีความสุข

**๒.๒ สภาพปัญหา**

สภาพปัจจุบันผลจากการใช้แนวทางการพัฒนาประเทศไปสู่ความทันสมัยเพื่อรองรับการเข้าสู่ประชาคมอาเซียน ได้ก่อให้เกิดการเปลี่ยนแปลงแก่สังคมไทยอย่างมากในทุกด้าน ไม่ว่าจะเป็นด้านเศรษฐกิจ การเมือง วัฒนธรรม สังคมและสิ่งแวดล้อม ตลอดจนก้าวหน้าในด้านเทคโนโลยี เป็นไปอย่างรวดเร็วในทุกด้าน ได้ส่งผลให้เกิดความอ่อนแอในหลายด้าน ทั้งการต้องพึ่งพิงตลาดและพ่อค้าคนกลางในการสั่งสินค้าทุน ความเสื่อมโทรมของทรัพยากรธรรมชาติ ระบบความสัมพันธ์แบบเครือญาติ และการรวมกลุ่มกันตามประเพณีเพื่อการจัดการทรัพยากรที่เคยมีอยู่แต่เดิมแตกสลายลง ภูมิความรู้ที่เคยใช้แก้ปัญหา ถูกลืมเลือนและเริ่มสูญหายไป ส่งผลต่อค่านิยมการบริโภคของคนในสังคมไทยเปลี่ยนไป เกิดการแข่งขันกันบริโภค มีการใช้จ่ายอย่างฟุ่มเฟือยเกินตัว ทำให้เกิดการเอารัดเอาเปรียบ เห็นแก่ตัว ขาดคุณธรรม ขาดวินัย เกิดการทุจริต คดโกงในสังคมมากขึ้นและลุกลามแผ่ขยายไปทั่ว

ชุมชนทับกวางเป็นชุมชนที่มีประชากรหลากหลายอาชีพ เนื่องจากมีโรงงานหลายโรงงานตั้งอยู่ ประชากรส่วนใหญ่จึงมีอาชีพรับจ้างจากโรงงาน จากแนวทางการพัฒนาประเทศเพื่อรองรับการเข้าสู่ประชาคมอาเซียน ทำให้เกิดการพัฒนาในทุก ๆ ด้าน เกิดความเจริญในด้านวัตถุ และเทคโนโลยีเป็นไปอย่างรวดเร็ว ส่งผลให้คนในชุมชนเกิดการแข่งขันในด้านวัตถุอย่างรุนแรง และไม่สอดคล้องกับรายได้ของตนและครอบครัว ก่อให้เกิดภาวะหนี้สิน เกิดความแตกแยกในครอบครัว และสังคม ก่อเกิดอาชีพที่ไม่สุจริต เกิดการระบาดของยาเสพติดอย่างรุนแรงไปทั่วชุมชน ทำให้บุคคลในชุมชนเกิดความเห็นแก่ตัว ขาดคุณธรรม ขาดวินัย ต่างคนต่างอยู่เกิดการทุจริต คดโกงในสังคม และลุกลามแผ่ขยายอย่างรวดเร็ว

โรงเรียนอนุบาลทับกวาง เป็นโรงเรียนขยายโอกาสทางการศึกษา นักเรียนของโรงเรียนมาจากครอบครัวที่แตกต่างกันอย่างมาก ทั้งเรื่องอาชีพ รายได้ สถานภาพของครอบครัว และสภาพสังคมดังกล่าวข้างต้น ส่งผลให้ผู้ปกครองส่วนใหญ่ไม่เวลาดูแลบุตรหลาน ก่อให้เกิดปัญหาต่าง ๆขึ้นในโรงเรียน เช่น การขาดเรียน การหนีเรียน ขาดระเบียบวินัย ไม่มีความรับผิดชอบ ลอกการบ้าน มีการลักขโมย ขาดความรับผิดชอบ ขาดจิตสาธารณะ ทำงานไม่เป็นและไม่รักการทำงาน ขาดความอดทนในการทำงาน มีการเอารัดเอาเปรียบกัน ขาดทักษะชีวิต ขาดกระบวนการคิดวิเคราะห์ แก้ปัญหาไม่เป็น มีการใช้จ่ายอย่างฟุ่มเฟือย และไม่เห็นความสำคัญของการศึกษา ปัญหาดังกล่าวปัญหาดังกล่าวหากไม่มีการป้องกันและแก้ไขอย่างถูกวิธีย่อมลุกลามกลายเป็นปัญหาสังคมส่งผลต่อคุณภาพชีวิตของนักเรียนให้ตกต่ำลง และกลายเป็นปัญหาของสังคมและประเทศชาติต่อไป จำเป็นต้องมีการป้องกันและแก้ไข โรงเรียนอนุบาลทับกวางจึงได้ดำเนินกิจกรรมสร้างคุณภาพชีวิต ด้วยเศรษฐกิจพอเพียง เพื่อเป็นการปูพื้นฐานชีวิตของนักเรียนให้รักการทำงาน มีทักษะกระวนการทำงาน รู้คุณค่าของการทำงาน มีความขยันอดทน มีระเบียบวินัย มีความรับผิดชอบ มีจิตสาธารณะ รู้จักคิดวิเคราะห์ มีทักษะกระบวนการแก้ปัญหา มีความประหยัดรู้จักวางแผนการใช้จ่าย รู้คุณค่าและสาระสำคัญของชีวิต ลดการแข่งขันในด้านวัตถุ มีคุณภาพชีวิตที่ดีตามคุณลักษณะที่สังคมและประเทศชาติต้องการ สามารถดำรงชีวิตอยู่ในสังคมอย่างมีประสิทธิภาพและมีความสุข

**๒.๓ ลักษณะสำคัญของ Best Practice**

ลักษณะกิจกรรมสร้างคุณภาพชีวิต ด้วยเศรษฐกิจพอเพียง การจัดกิจกรรมการเรียนรู้ที่มุ่งปลูกฝัง เจตคติในการดำเนินชีวิตตามแนวปรัชญาของเศรษฐกิจพอเพียงให้กับนักเรียนโดยบูรณาการกับกิจกรรมหลัก และกิจกรรมอื่น ๆ ของโรงเรียน ซึ่งการปฏิบัติกิจกรรมสร้างคุณภาพชีวิต ด้วยเศรษฐกิจพอเพียง มุ่งเน้นให้นักเรียนปฏิบัติเป็นประจำ และต่อเนื่องเพื่อปลูกฝังจนเกิดเป็นนิสัย เพื่อปลูกสร้างนักเรียนให้มีคุณภาพชีวิตที่ดีทั้งปัจจุบันและอนาคต โดยทุกกิจกรรมสอดคล้องกับคุณลักษณะ ๕ ประการของการดำเนินงานโรงเรียนสุจริตซึ่งโรงเรียนอนุบาลทับกวางเป็นต้นแบบอยู่ในปัจจุบัน คือ ทักษะกระบวนการคิด ความมีวินัย ความซื่อสัตย์สุจริต อยู่อย่างพอเพียง และมีจิตสาธารณะ

**๓. หลักการและเหตุผล**

ปัจจุบันความตื่นตัวในการพัฒนาการศึกษาที่มีมาก มีระบบประกันคุณภาพการศึกษา มีการสอบวัดผลระดับชาติในระดับต่าง ๆ มีการจัดอันดับของโรงเรียนในระดับสหวิทยศึกษา ระดับเขตพื้นที่การศึกษา และระดับชาติ นอกนั้นยังเอาผลการสอบดังกล่าวมาพิจารณาในเรื่องของความดีความชอบ การทำผลงานทางวิชาการของครู และผู้บริหาร ทำให้สถานศึกษาต่าง ๆ ต้องพยามพัฒนาทุกวิถีทางที่จะพัฒนานักเรียนในสถานศึกษาของตนให้เป็นคนเก่ง กล่าวคือสามารถทำข้อสอบระดับชาติได้อันดับที่ดี เพื่อมิให้สถานศึกษาที่ตนรับผิดชอบถูกตำหนิจากหน่วยงานต้นสังกัด ทำให้ต้องลดกิจกรรมต่างๆซึ่งเป็นกิจกรรมที่สร้างลักษณะนิสัยและคุณภาพของคนที่ดีลง โดยลืมไปว่านักเรียนมีบริบทที่แตกต่างทั้งด้านสังคม ด้านฐานะครอบครัว ระดับสติปัญญา และความสามารถ ส่งผลให้นักเรียนส่วนมากในปัจจุบันขาดระเบียบวินัย ขาดทักษะชีวิตที่ดี ไม่รักและไม่อดทนในการทำงาน มีนิสัยเห็นแก่ตัว ชอบลักขโมย มีการคดโกง ขาดความเอื้อเฟื้อเผื่อแผ่และขาดจิตอาสา กอปรกับนักเรียนเหล่านี้อาศัยอยู่ในสังคมที่มีการแก่งแย่ง แข่งขัน เอารัดเอาเปรียบซึ่งกันและกันตลอดเวลาแต่ละครอบครัวจึงไม่มีเวลาสั่งสอนดูแล และให้ความอบอุ่นแก่บุตรหลาน เมื่อนักเรียนเหล่านี้จบการศึกษา เจริญเติบโต มีหน้าที่การงานจึงติดเอานิสัยเหล่านี้ไปใช้ในชีวิต ส่งผลให้เกิดปัญหาต่าง ๆ ตามมาทั้งต่อตัวนักเรียนเอง ชุมชน สังคม ตลอดจนประเทศชาติ

จากสาเหตุข้างต้นข้าพเจ้าจึงจัดกิจกรรมนี้ขึ้นมาเพื่อปลูกสร้างคุณลักษณะและปลูกฝังคุณธรรม จริยธรรมในสถานศึกษา โดยใช้คุณลักษณะพื้นฐาน ๕ ประการ ของโรงเรียนสุจริต คือ ทักษะกระบวนการคิด ความมีวินัย ความซื่อสัตย์สุจริต อยู่อย่างพอเพียง มีจิตสาธารณะเพื่อให้นักเรียนของโรงเรียนอนุบาลทับกวางทุกคนมีคุณภาพชีวิตที่ดี กอปรกับ คณะผู้บริหาร คณะครู บุคลากรทางการศึกษา และกรรมการสถานศึกษาขั้นพื้นฐานของโรงเรียนอนุบาลทับกวางได้เล็งเห็นถึงความสำคัญและความจำเป็นของการพัฒนานักเรียนในด้านทักษะกระบวนการคิด ทักษะกระบวนการทำงาน ความซื่อสัตย์สุจริต มีจิตสาธารณะ การอยู่อย่างพอเพียง และการสร้างวินัยให้เกิดขึ้นกับนักเรียนของโรงเรียน เพราะโรงเรียนเป็นสถาบันการศึกษาที่มีหน้าที่ปลูกสร้างเยาวชนซึ่งเป็นอนาคตของสังคมและประเทศชาติ ให้มีเครื่องมือและทักษะในการเรียนรู้สามารถอ่านได้ เขียนได้ คิดเลขเป็น มีทักษะการสื่อสาร ทักษะกระบวนการคิด มีทักษะชีวิต ทักษะกระบวนการทำงาน ทักษะกระบวนการแก้ปัญหา มีวินัย มีนิสัยใฝ่เรียนรู้ มีความซื่อสัตย์สุจริตมีความพอเพียง มีจิตสาธารณะ และที่สำคัญคือเป็นคนดี ซึ่งพื้นฐานของคนดี ตามพระบรมราโชวาทของพระบาทสมเด็จพระเจ้าอยู่หัว พระราชทานเนื่องในวันเด็กแห่งชาติ ปี ๒๕๓๑ ความตอนหนึ่งว่า “...ความซื่อสัตย์ สุจริตเป็นพื้นฐานของความดีทุกอย่าง เด็ก ๆ ต้องฝึกฝนอบรมให้มีขึ้นในตนเอง เพื่อจักได้เติบโตขึ้นเป็นคนดี มีประโยชน์ และมีชีวิตที่สะอาดที่เจริญมั่นคง...” จะเห็นได้ว่าพระองค์มีความมุ่งหวังให้เด็กไทยมีความซื่อสัตย์สุจริต ไม่คดโกงเพราะเด็กไทยเป็นอนาคตที่สำคัญของสังคมและประเทศชาติ และในการปูพื้นฐานความสุจริตไม่คดโกง โรงเรียนอนุบาลทับกวางจึงขอน้อมนำพระราชดำรัสของพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา ณ ศาลาดุสิดาลัย วันที่ ๔ ธันวาคม ๒๕๔๑ ความว่า

“...พอเพียง มีความหมายกว้างขวางยิ่งกว่านี้อีก คือคำว่าพอ ก็พอเพียงนี้ก็พอแค่นั้นเอง คนเราถ้าพอในความต้องการก็มีความโลภน้อย เมื่อมีความโลภน้อยก็เบียดเบียนคนอื่นน้อย ถ้าประเทศใดมีความคิดอันนี้ มีความคิดว่าทำอะไรต้องพอเพียง หมายความว่าพอประมาณ ซื่อตรง ไม่โลภอย่างมาก คนเราก็อยู่เป็นสุข พอเพียงนี้อาจจะมี มีมากอาจจะมีของหรูหราก็ได้ แต่ว่าต้องไม่ไปเบียดเบียนคนอื่น...”   
จากพระราชดำรัสของพระองค์ดังกล่าว จะเห็นได้ว่าพระองค์ทรงมุ่งหวังให้พสกนิกรของพระองค์ใช้ชีวิตอย่างพอเพียงตามอัตภาพ เมื่อมีชีวิตพอเพียงก็ไม่มีการทุจริตคดโกงขึ้นในสังคม

โรงเรียนอนุบาลทับกวาง ตำบลทับกวาง อำเภอแก่งคอย จังหวัดสระบุรีเป็นโรงเรียนต้นแบบโครงการส่งเสริมคุณธรรม จริยธรรม และธรรมาภิบาลในสถานศึกษา “ป้องกันการทุจริต” (โรงเรียนสุจริต) เพื่อพัฒนาโรงเรียนไปสู่ความสำเร็จให้เป็นสถานศึกษาที่มีมาตรฐาน ตอบสนองความต้องการและความคาดหวังของชุมชน และยกระดับคุณภาพการศึกษาของสถานศึกษาให้เป็นที่ยอมรับของชุมชน หน่วยงาน และบุคคลทั่วไป โดยยึดมั่นปฏิญญาโรงเรียนสุจริต ซึ่งประกอบด้วย

1. เราจะร่วมมือกันป้องกันและต่อต้านการทุจริตทุกรูปแบบ
2. เราจะปลูกฝังค่านิยมความซื่อสัตย์สุจริตระหว่างโรงเรียนและชุมชนให้เป็นรูปธรรมและ

มีความยั่งยืน

1. เราจะสร้างเครือข่ายความซื่อสัตย์สุจริตระหว่างโรงเรียน และชุมชนให้เป็นรูปธรรมและ

มีความยั่งยืน

จากการร่วมปฏิญญาโรงเรียนสุจริตดังกล่าว ข้าพเจ้าจึงพัฒนานวัตกรรม สร้างคุณภาพชีวิต ด้วยเศรษฐกิจพอเพียง ขึ้นโดยน้อมนำหลักปรัชญาของเศรษฐกิจพอเพียงของพระบาทสมเด็จพระเจ้าอยู่หัวภูมิพลอดุลยเดชมาปรับใช้ให้เหมาะสมกับบริบทของโรงเรียนอนุบาลทับกวางโดยการสนับสนุนของคณะผู้บริหาร คณะครู บุคลากรทางการศึกษา และกรรมการสถานศึกษาขั้นพื้นฐานของโรงเรียนอนุบาลทับกวาง เพื่อพัฒนากระบวนการเรียนการสอนและปลูกสร้างนักเรียนให้มีคุณลักษณะอันพึงประสงค์ตามหลักสูตร และตามคุณลักษณะ ๑๒ ประการของรัฐบาล และสอดคล้องกับคุณลักษณะพื้นฐานทั้ง ๕ ประการของโรงเรียนสุจริต ตามนโยบายของสำนักงานคณะกรรมการการศึกษาขั้นพื้นฐานและสถานศึกษา เพื่อเป็นการสร้างพื้นฐานชีวิต และภูมิคุ้มกันการทุจริตคดโกงให้แก่นักเรียนของโรงเรียนอย่างยั่งยืน เพื่อให้นักเรียนมีคุณภาพชีวิตที่ดีตามศักยภาพของตนเองต่อไป

**๔. วัตถุประสงค์**

๑. เพื่อส่งเสริมกระบวนการคิดวิเคราะห์ และสังเคราะห์ให้เกิดขึ้นกับนักเรียน

๒. เพื่อเสริมสร้างระเบียบวินัยให้กับนักเรียน

๓. เพื่อเสริมสร้างความซื่อสัตย์สุจริตให้เกิดขึ้นกับนักเรียน

๔. เพื่อปลูกฝังคุณธรรม จริยธรรม ให้ผู้เรียนมีจิตสาธารณะ

๕. เพื่อปลูกฝังให้นักเรียนมีนิสัยรักการทำงาน เห็นคุณค่าของอาชีพสุจริต ปฏิบัติตนตามวิถีพอเพียง และสามารถนำไปใช้ในชีวิตประจำวันได้อย่างมีประสิทธิภาพ

**๕. เป้าหมาย**

**๕.๑ เชิงปริมาณ**

๑. นักเรียนชั้นประถมศึกษาปีที่ ๕ ทุกคน ได้รับการส่งเสริมทักษะกระบวนการคิด วิเคราะห์ และสังเคราะห์

๒. เพื่อพัฒนาให้นักเรียนชั้นประถมศึกษาปีที่ ๕ ทุกคน มีระเบียบวินัยและมีความรับผิดชอบทั้งต่อตนเองและต่อผู้อื่น มีความเป็นผู้นำและผู้ตามที่ดี ทำงานร่วมกับผู้อื่นได้

๓. เพื่อเสริมสร้างให้นักเรียนชั้นประถมศึกษาปีที่ ๕ ทุกคน มีความซื่อสัตย์ สุจริต ยึดมั่นในความสัตย์จริงและสิ่งที่ถูกต้องดีงาม มีความซื่อตรง ปฏิบัติต่อตนเองและผู้อื่นโดยชอบ ไม่คดโกง

๔. เพื่อฝึกให้นักเรียนชั้นประถมศึกษาปีที่ ๕ ทุกคน มีความเป็นผู้นำ มีจิตสาธารณะ นำไปสู่การพัฒนาโรงเรียน ชุมชน และประเทศชาติ

๕. นักเรียนชั้นประถมศึกษาปีที่ ๕ ทุกคน ได้รับการปลูกฝังให้มีนิสัยรักการทำงาน เห็นคุณค่าของอาชีพสุจริต มีความตระหนัก และปฏิบัติตนตามวิถีพอเพียง

**๕.๒ เชิงคุณภาพ**

๑. เพื่อพัฒนาให้นักเรียนทุกคนมีทักษะกระบวนการคิดวิเคราะห์ สังเคราะห์ สามารถแยกแยะปัญหา และผลเสียของความไม่ซื่อสัตย์ สุจริตได้

๒. เพื่อพัฒนาให้นักเรียนทุกคนมีระเบียบวินัยและมีความรับผิดชอบทั้งต่อตนเองและผู้อื่นมีความเป็นผู้นำและผู้ตามที่ดี ทำงานร่วมกับผู้อื่นได้

๓. เพื่อเสริมสร้างให้นักเรียนทุกคนมีความซื่อสัตย์สุจริต ยึดมั่นในความสัตย์จริงและสิ่งที่ถูกต้องดีงาม มีความซื่อตรง ปฏิบัติต่อตนเองและผู้อื่นโดยชอบ ไม่คดโกง

๔. เพื่อฝึกให้นักเรียนทุกคนรู้จักการเป็นผู้นำและผู้ตามที่ดี มีจิตสาธารณะ นำไปสู่การพัฒนาโรงเรียน ชุมชน และประเทศชาติต่อไป

๕. นักเรียนทุกคนมีนิสัยรักการทำงาน เห็นคุณค่าของอาชีพสุจริต ปฏิบัติตนตามวิถีพอเพียง สามารถนำไปปรับใช้ในการดำเนินชีวิตประจำวันได้อย่างเหมาะสม และมีคุณภาพ

***๖. Conceptual Frame Work***

รูปแบบการจัดกิจกรรมการเรียนรู้สร้างคุณภาพชีวิต ด้วยเศรษฐกิจพอเพียง

Output

Input

Process



**ผู้เรียนมีนิสัยพอเพียง**

**พอประมาณ**  **มีเหตุผล**

- การใช้จ่าย - การใช้จ่าย

- การใช้ทรัพยากร - การใช้ทรัพยากร

- สาธารณะสมบัติ - การใช้สาธารณะสมบัติ  
 - การปฏิบัติกิจกรรม

**มีภูมิคุ้มกัน**

- การใช้จ่าย

- การใช้ทรัพยากร

- การใช้สาธารณะสมบัติ

- การปฏิบัติกิจกรรม

**มีความรู้** **มีคุณธรรม**

- หลักปรัชญาเศรษฐกิจพอเพียง - ทักษะในการคิด

- การประยุกต์ใช้สิ่งที่มีอยู่ - มีจิตสาธารณะ

ในการดำรงชีวิต - มีวินัย

- ทักษะในการดำเนินชีวิตอย่าง - ซื่อสัตย์สุจริต

มีภูมิคุ้มกัน - อยู่อย่างพอเพียง

- แนวคิดเศรษฐกิจพอเพียง

- กิจกรรมเกษตรพอเพียง

- กิจกรรมการเพาะต้นอ่อน

ทานตะวัน

- กิจกรรมการปลูกพืชสวน

ครัว สมุนไพรและไม้ผล

- กิจกรรมการปรับปรุงดิน

ชีวภาพ

- ปัจจัยสนับสนุน

- ผู้บริหาร

- ครู

- ผู้ปกครอง

- ชุมชน

- งบประมาณ



**ดำเนินชีวิตด้วยความซื่อสัตย์สุจริต**

**มีทักษะกระบวนการคิด**  **มีวินัย**

- การวางแผนปฏิบัติภารกิจต่าง ๆ - ในการใช้จ่าย

- ใช้ทรัพยากรที่มีอยู่ให้เกิด - ในการปฏิบัติงาน

ประโยชน์สูงสุด

**มีความซื่อสัตย์สุจริต**  **มีจิตสาธารณะ**

- ต่อตนเอง ครอบครัว - อนุรักษ์สิ่งแวดล้อม

- การปฏิบัติหน้าที่ต่างๆในชีวิต - สร้างสมดุลให้ธรรมชาติ

**อยู่อย่างพอเพียง**

ดำเนินชีวิตตามหลักปรัชญาของเศรษฐกิจพอเพียง

**๗. ลำดับขั้นตอนการดำเนินกิจกรรมพัฒนา Flow Chat (แผนภูมิ) Model ของ Best Practice**

**ขั้นตอนที่ ๑** ขั้นเตรียมการ

* รับนโยบายจากฝ่ายบริหาร
* วิเคราะห์สภาพปัญหาและบริบท
* กำหนดเป้าหมาย
* กำหนดการดำเนินงาน/ระยะเวลา
* กำหนดผู้รับผิดชอบ
* กำหนดงบประมาณ

**ขั้นตอนที่ ๒** ขั้นดำเนินการ

จัดกิจกรรมการเรียนการสอนหลักปรัชญาของเศรษฐกิจพอเพียง เพื่อให้นักเรียนมีความรู้ ความเข้าใจและทักษะกระบวนการในการนำหลักปรัชญาของเศรษฐกิจพอเพียงมาสู่การปฏิบัติอย่างเป็นรูปธรรม เพื่อให้สามารถนำการดำเนินชีวิต “อยู่อย่างพอเพียง” ไปใช้ในชีวิตประจำวันได้อย่างมีความสุข แล้วแบ่งกลุ่มนักเรียนช่วยกันเสนอวิธีการนำหลักปรัชญาของเศรษฐกิจพอเพียงมาสู่การปฏิบัติอย่างเป็นรูปธรรมในโรงเรียนโดยครูคอยให้คำปรึกษาและสรุปกิจกรรมที่สามารถนำมาปฏิบัติได้ดังนี้

**กิจกรรมที่ ๑** กิจกรรมเกษตรพอเพียงเป็นกิจกรรมที่โรงเรียนอนุบาลทับกวางมุ่งเน้นให้นักเรียนในชั้นประถมศึกษาปีที่ ๕ และ ๖ได้น้อมนำหลักปรัชญาของเศรษฐกิจพอเพียงของพระบาทสมเด็จพระเจ้าอยู่หัว โดยนำเอาเกษตรทฤษฏีใหม่มาปรับใช้มาสู่การปฏิบัติ เพื่อให้เกิดความรู้ความเข้าใจ เห็นความสำคัญของวิถีชีวิตพอเพียง มีความอดทน ความเพียร มีสติปัญญา มีความรอบคอบ รักการทำงาน พึ่งตนเองได้ เกิดตระหนักในการประกอบอาชีพสุจริต และสามารถดำเนินชีวิตประจำวันตามวิถีพอเพียง โดยเน้นการใช้ทรัพยากรที่มีอยู่มาใช้ให้เกิดประโยชน์สูงสุดและไม่ทำลายสิ่งแวดล้อม โดยดำเนินการดังนี้

๑. จัดกระบวนการเรียนการสอนหลักปรัชญาของเศรษฐกิจพอเพียงที่พระบาทสมเด็จพระเจ้าอยู่หัวพระราชทานพระราชดำริชี้แนะแนวทางการดำเนินชีวิตแก่พสกนิกรชาวไทยให้นักเรียนเข้าใจความหมาย และสามารถน้อมนำไปสู่การปฏิบัติได้

๑.๑ ความหมายของของเศรษฐกิจพอเพียง

**ความพอเพียง** หมายถึง ความพอประมาณ ความมีเหตุผล รวมถึงความจำเป็นที่จะต้องมีระบบภูมิคุ้มกันในตัวที่ดีพอสมควร ต่อการกระทบใดๆ อันเกิดจากการเปลี่ยนแปลงทั้งภายในภายนอก ทั้งนี้ จะต้องอาศัยความรอบรู้ ความรอบคอบ และความระมัดระวังอย่างยิ่งในการนำวิชาการต่างๆ มาใช้ในการวางแผนและการดำเนินการ ทุกขั้นตอน ดังนั้นเศรษฐกิจพอเพียง ประกอบด้วยคุณสมบัติ ๓ ข้อ

**๑. ความพอประมาณ** หมายถึง ความพอดีที่ไม่น้อยเกินไปและไม่มากเกินไป โดยไม่เบียดเบียนตนเองและผู้อื่น เช่น การผลิตและการบริโภคที่อยู่ในระดับพอประมาณ

**ความมีเหตุผล** หมายถึง การตัดสินใจเกี่ยวกับระดับความพอเพียงนั้น จะต้องเป็นไปอย่างมีเหตุผล โดยพิจารณาจากเหตุปัจจัยที่เกี่ยวข้อง ตลอดจนคำนึงถึงผลที่คาดว่าจะเกิดขึ้นจากการกระทำนั้นๆ อย่างรอบคอบ

**ภูมิคุ้มกัน** หมายถึง การเตรียมตัวให้พร้อมรับผลกระทบและการเปลี่ยนแปลงด้านต่างๆ ที่จะเกิดขึ้น โดยคำนึงถึงความเป็นไปได้ของสถานการณ์ต่างๆ ที่คาดว่าจะเกิดขึ้นในอนาคตโดยมี เงื่อนไข ของการตัดสินใจและดำเนินกิจกรรมต่างๆ ให้อยู่ในระดับพอเพียง ๒ ประการ ดังนี้

๑. **เงื่อนไขความรู้** ประกอบด้วย ความรอบรู้เกี่ยวกับวิชาการต่างๆ ที่เกี่ยวข้องรอบด้าน ความรอบคอบที่จะนำความรู้เหล่านั้นมาพิจารณาให้เชื่อมโยงกันเพื่อประกอบการวางแผนและความระมัดระวังในการปฏิบัติ

**๒. เงื่อนไขคุณธรรม** ที่จะต้องเสริมสร้าง ประกอบด้วย มีความตระหนักใน คุณธรรม มีความซื่อสัตย์สุจริต และมีความอดทน มีความเพียร ใช้สติปัญญาในการดำเนินชีวิต

๒. ให้นักเรียนศึกษาเกี่ยวกับหลักการของเกษตรทฤษฏีใหม่หลักปรัชญาของเศรษฐกิจพอเพียง และช่วยกันวางแผนนำมาปรับใช้ให้เข้ากับบริบทและทรัพยากรที่มีอยู่ของโรงเรียนอนุบาลทับกวาง

๓. แบ่งกลุ่มดำเนินกิจกรรมดังนี้

- การปลูกผักสวนครัวปลอดสารพิษ

- การปลูกไม้ผล และพืชสมุนไพร

- การปลูกไม้ดอก ไม้ประดับ

โดยในการดำเนินการฝึกปฏิบัติทุกกิจกรรมครูผู้สอน ให้ความรู้ และสอดแทรกในเรื่องการประหยัด การใช้ทรัพย์สินอย่างคุ้มค่า การเก็บรักษาดูแลสิ่งของ การใช้เวลาอย่างเหมาะสม ความรอบคอบ ความมีเหตุผล การไม่เอาเปรียบผู้อื่น ไม่ทำให้ผู้อื่นเดือดร้อนส่งผลให้นักเรียนเกิดการเรียนรู้เห็นความสำคัญตลอดจนเกิดการพัฒนาตนเองในทางที่ดีขึ้นตามลำดับและจัดทำบันทึกการปฏิบัติงาน และรายละเอียดค่าใช้จ่ายในการดำเนินกิจกรรม และร่วมกันวิเคราะห์ สรุป ผลการดำเนินกิจกรรม นำเสนอผลงานของกลุ่มในแต่ละภาคเรียน

**กิจกรรมที่ ๒** กิจกรรมกลุ่มยุวเกษตรกร

เป็นกิจกรรมที่ต่อยอดจากกิจกรรมเกษตรพอเพียง โดยมุ่งเน้นกลุ่มเป้าหมายคือนักเรียนชั้นประถมศึกษาปีที่ ๕ และ ชั้นประถมศึกษาปีที่ ๖ ที่มีความสนใจในเรื่องของการเกษตรเป็นพิเศษ โดยให้นักเรียนสมัครเข้าเป็นสมาชิกด้วยความสมัครใจ และดำเนินกิจกรรมเกษตรชีวภาพ มุ่งเน้นให้นักเรียนมีความ ขยันอดทนในการทำงาน รู้จักวางแผนในการปฏิบัติกิจกรรมอย่างรอบคอบ รู้จักคิดวิเคราะห์ค่าใช้จ่าย ผลงานและปัญหา สามารถนำทรัพยากรที่มีอยู่มาใช้ให้เกิดประโยชน์สูงสุด มีทักษะกระบวนทำงานและการการแก้ปัญหา สามารถสรุปองค์ความรู้ได้ด้วยตนเอง เห็นคุณค่าของอาชีพสุจริต และวิถีชีวิตพอเพียงตามหลักปรัชญาของเศรษฐกิจพอเพียง และไม่ทำลายสิ่งแวดล้อม เป็นการใช้เวลาว่างให้เกิดประโยชน์ สามารถหารายได้ระหว่างเรียน โดยดำเนินกิจกรรมดังนี้

๑.จัดตั้งกลุ่มยุวเกษตรกร

๑.๑ รับสมัครสมาชิกกลุ่มยุวเกษตรกรตำบลทับกวาง โรงเรียนอนุบาลทับกวาง

๑.๒ เลือกตั้งคณะกรรมการ ประกอบด้วย ประธาน รองประธาน เลขานุการ

เหรัญญิก และปฏิคม

1. กิจกรรมการฝึกอบรมให้ความรู้พื้นฐานด้านวิชาการเกษตรกรโดยครูที่ปรึกษาและเจ้าหน้าที่จากสำนักงานเกษตรอำเภอแก่งคอย

๓. กิจกรรมการเพาะต้นอ่อนทานตะวัน

๓.๑ ฝึกอบรมการเพาะต้นอ่อนทานตะวัน โดยเจ้าหน้าที่เกษตรอำเภอแก่งคอย

๓.๒ แบ่งกลุ่มฝึกปฏิบัติการเพาะต้นอ่อนทานตะวันตามขั้นตอนตามที่ได้อบรมมา

๓.๓ ให้แต่ละกลุ่มฝึกคำนวณต้นทุนผลผลิต โดยเริ่มคำนวณจากค่าวัสดุสำหรับเพาะต้นทานตะวัน เมล็ดพันธุ์ทานตะวัน(ใช้เมล็ดพันธุ์ไทยปลอดสารพิษ) ค่าแรง ค่าวัสดุสำหรับการเก็บเกี่ยว ค่าบรรจุภัณฑ์

๓.๔ ให้แต่ละกลุ่มเพาะต้นอ่อนทานตะวัน ดูแลรักษา เก็บเกี่ยวผลผลิตและจัดจำหน่ายตลอดภาคเรียนที่ ๑ ปีการศึกษา ๒๕๕๗

๓.๕ แต่ละกลุ่มจัดทำบัญชีรายรับรายจ่ายกิจกรรมการเพาะต้นอ่อนทานตะวัน

๔. กิจกรรมการเปลี่ยนขยะอินทรีในโรงเรียนให้เป็นปุ๋ย

๕. กิจกรรมการปลูกพืชผักสวนครัวและพืชสมุนไพร

๕.๑ ให้แต่ละกลุ่มวางแผนการปลูกพืชสวนครัวหรือพืชสมุนไพร อย่างน้อยกลุ่มละ ๑ อย่าง

๕.๒ แต่ละกลุ่มศึกษาขั้นตอนการปลูกพืชสวนครัวหรือพืชสมุนไพร

๕.๓ สำรวจพื้นที่ และจัดหาพันธุ์พืช หรือเมล็ดพันธุ์ที่จะปลูก

๕.๔ ประชุมวางแผนแบ่งงาน จัดหาวัสดุอุปกรณ์ที่จำเป็นต้องใช้

๕.๕ เพาะเมล็ด/การตอน และการปักชำ

๕.๖ ศึกษาขั้นตอนการเตรียมแปลงปลูก

๕.๗ ลงมือปลูก

๕.๘ ดูแลรักษา

๕.๙ เก็บเกี่ยวผลผลิต

๕.๑๐ จัดจำหน่ายผลผลิต

๕.๑๑ จัดทำบันทึกผลการปฏิบัติงานตั้งแต่เริ่มปลูกจนเก็บเกี่ยวผลผลิต

๕.๑๒ จัดทำบันทึกรายรับรายจ่ายในการดำเนินกิจกรรม

๕.๑๓ ให้แต่ละกลุ่มร่วมกันวิเคราะห์ สรุปผลการดำเนินกิจกรรม นำเสนอผลงานของกลุ่มเมื่อสิ้นสุดกิจกรรม

**ขั้นตอนที่ ๓** ขั้นประเมินผลการดำเนินงาน

* ประเมินผลการเรียนรู้
* ประเมินผลงาน
* ประเมินพฤติกรรม
* ประเมินความพึงพอใจ

**ขั้นตอนที่ ๔** ขั้นปรับปรุงแก้ไข

* ปรับปรุง/พัฒนาการดำเนินโครงการ/กิจกรรม
* ประชาสัมพันธ์โครงการ
* สร้างเครือข่าย/ขยายเครือข่าย

**Flow Chart Model**

**สร้างคุณภาพชีวิต ด้วยเศรษฐกิจพอเพียง**

รับนโยบายจากฝ่ายบริหาร

**แนวทางในการดำเนินโครงการ**

วิเคราะห์สภาพปัญหา/บริบท

กำหนดเป้าหมาย

**1. ขั้นเตรียมการ** (P)

กำหนดขั้นตอนก/ระยะเวลา

กำหนดผู้รับผิดชอบ

กำหนดงบประมาณ

จัดทำกิจกรรมการเรียนการสอน

**ความรู้/ปฏิบัติ**

**ตามหลักปรัชญาของเศรษฐกิจพอเพียง**

หลักปรัชญาเศรษฐกิจพอเพียง

**2. ขั้นดำเนินการ** (D)

กิจกรรมเกษตรพอเพียง

กิจกรรมกลุ่มยุวเกษตรกร

ประเมินผลการเรียนรู้

**ผลการดำเนินงาน**

**3. ขั้นประเมินผล (C)**

ประเมินผลงาน

ประเมินพฤติกรรม

ประเมินความพึงพอใจ

**พัฒนาเครือข่าย**

ปรับปรุงการดำเนินงาน/กิจกรรม

**4. ขั้นปรับปรุง/แก้ไข** (A)

 ประชาสัมพันธ์โครงการ

สร้างเครือข่าย

**๘. งบประมาณโครงการ**

๘.๑ งบประมาณในการดำเนินงานจากเงินอุดหนุนโรงเรียนอนุบาลทับกวาง - บาท

๘.๒ งบประมาณจากการสนับสนุนจากสำนักงานเกษตรอำเภอแก่งคอย ๓,๐๐๐บาท

- ใช้ในการจัดซื้ออุปกรณ์และเมล็ดพันธ์กิจกรรมการเพาะต้นอ่อนทานตะวัน

- ใช้ในการจัดซื้อวัสดุการทำปุ๋ยหมักและปุ๋ยน้ำชีวภาพ

๘.๓ งบประมาณจากสมาคมครู ผู้ปกครอง ศิษย์เก่าโรงเรียนอนุบาลทับกวาง ๑๕,๐๐๐ บาท

- ใช้ในการจัดซื้อเครื่องมือและอุปกรณ์การเกษตร

**๙. ผลที่คาดหวังให้เกิดขึ้น เมื่อดำเนินการพัฒนาตามขั้นตอนของ Best Practice แล้วตอบรับวัตถุประสงค์ ของโครงการโรงเรียนสุจริต ดังนี้**

ผลที่คาดหวังให้เกิดขึ้นเมื่อดำเนินการพัฒนาตามขั้นตอนของ **Best Practice** สร้างคุณภาพชีวิต ด้วยเศรษฐกิจพอเพียง แล้วตอบรับวัตถุประสงค์ของโครงการโรงเรียนสุจริต ดังนี้

|  |  |  |
| --- | --- | --- |
| ข้อที่ | วัตถุประสงค์ | ผลที่คาดหวัง |
| ๑ | นักเรียนทุกคน ได้รับการส่งเสริมทักษะกระบวนการคิด วิเคราะห์ และสังเคราะห์ | ๑. นักเรียนมีทักษะกระบวนการทำงาน  ๒. นักเรียนมีทักษะกระบวนการแก้ปัญหา  ๓. นักเรียน สามารถสรุปความรู้จากการปฏิบัติจริง |
| ๒ | เพื่อเสริมสร้างระเบียบวินัยให้กับนักเรียน | ๑. นักเรียนบันทึกการปฏิบัติกิจกรรมอย่างสม่ำเสมอ  ๒. นักเรียนปฏิบัติกิจกรรมโดยไม่ต้องมีการบังคับ  ๓. มีระเบียบวินัยและมีความรับผิดชอบทั้งต่อตนเองผู้อื่น โรงเรียน สังคม และประเทศชาติ |
| ๓ | เพื่อเสริมสร้างความซื่อสัตย์สุจริตให้เกิดขึ้นกับนักเรียน | ๑.ไม่ล่วงละเมิดทรัพย์สินของผู้อื่น  ๒. นักเรียนบันทึกการปฏิบัติกิจกรรมตามความเป็นจริง  ๓. นักเรียนปฏิบัติต่อตนเองและผู้อื่นโดยชอบ ไม่คดโกง |
| ๔ | เพื่อปลูกฝังคุณธรรม จริยธรรม ให้ผู้เรียนมีจิตสาธารณะ | ๑.นักเรียน รู้จักการเป็นผู้นำและผู้ตามที่ดี  ๒.นักเรียนมีจิตสาธารณะ ช่วยเหลือผู้อื่นและส่วนรวม  ๓. ไม่เอารัดเอาเปรียบผู้อื่น |
| ๕ | เพื่อปลูกฝังให้นักเรียนปฏิบัติตนตามวิถีพอเพียง | ๑.นักเรียนใช้และเก็บรักษาอุปกรณ์อย่างถูกวิธี  ๒.วางแผนการใช้จ่ายอย่างรอบคอบ  ๓.สามารถจัดทำบัญชีรับจ่ายอย่างเป็นระบบ  ๔.นักเรียนเกิดนิสัยประหยัด ไม้ฟุ่มเฟือย สุรุ่ยสุร่าย |

ซึ่งผลคาดหวังที่เกิดขึ้นเมื่อดำเนินการพัฒนาตามขั้นตอนของ **Best Practice** สร้างคุณภาพชีวิต ด้วยเศรษฐกิจพอเพียง มุ่งหวังให้นักเรียนมีระเบียบวินัย มีความรับผิดชอบ รักการทำงาน นักเรียนมีความซื่อสัตย์สุจริต ไม่ฟุ้งเฟ้อไปตามกระแสสังคมตระหนักถึงสภาพเศรษฐกิจของตน ใช้ชีวิตอย่างมีเหตุผลตั้งอยู่บนพื้นฐานชีวิตพอเพียง มีจิตสาธารณะสามารถทำงานร่วมกับผู้อื่นในสังคมได้อย่างมีคุณภาพ ช่วยเหลือบ้าน งานห้องเรียน งานโรงเรียน งานผู้อื่น และงานส่วนรวมอย่างเต็มใจและเต็มประสิทธิภาพ ตลอดจนโรงเรียนอนุบาลทับกวางได้รับการพัฒนาเป็นแหล่งเรียนรู้ในการเรียนรู้ด้านต่าง ๆ ที่มีคุณภาพเกิดการใช้ประโยชน์จริงอย่างมีประสิทธิภาพ เป็นต้นแบบของสังคมแห่งการเรียนรู้และการให้บริการที่แท้จริง

**๑๐. ร่องรอยหลักฐานระหว่างการพัฒนาที่แสดงว่าการดำเนินการนำไปสู่เป้าหมาย**

1. บันทึกการปฏิบัติงาน
2. แบบสังเกตพฤติกรรม
3. แบบสอบถาม
4. บันทึกการรับจ่ายเงิน
5. แบบประเมินความพึงพอใจ

**๑๑. Best Practice โครงการสร้างฐานสุจริต ด้วยวิถีชีวิตพอเพียง ดังกล่าวสอดคล้องกับคุณลักษณะ ๕ ประการ**

|  |  |  |
| --- | --- | --- |
| **คุณลักษณะ** | **กิจกรรมที่สอดคล้อง** | **เครื่องมือที่ใช้**  **ในการทดสอบ** |
| ๑.ทักษะกระบวนการคิด | * กิจกรรมเกษตรพอเพียง * กิจกรรมยุวเกษตรกร | * บันทึกการปฏิบัติงาน * แบบประเมินผลงานนักเรียน * แบบประเมินความพึงพอใจ |
| ๒.ความมีวินัย | * กิจกรรมเกษตรพอเพียง * กิจกรรมยุวเกษตรกร | * บันทึกการปฏิบัติงาน * แบบสังเกตพฤติกรรม * บันทึกการรับจ่ายเงิน * แบบประเมินความพึงพอใจ |
| ๓.ความซื่อสัตย์สุจริต | * กิจกรรมเกษตรพอเพียง * กิจกรรมยุวเกษตรกร | * บันทึกการปฏิบัติงาน * แบบสังเกตพฤติกรรม * แบบประเมินความพึงพอใจ |
| ๔.อยู่อย่างพอเพียง | * กิจกรรมเกษตรพอเพียง * กิจกรรมยุวเกษตรกร | * แบบสอบถาม * แบบสังเกตพฤติกรรม * แบบประเมินความพึงพอใจ |
| ๕.มีจิตสาธารณะ | * กิจกรรมเกษตรพอเพียง * กิจกรรมยุวเกษตรกร | * แบบประเมินความพึงพอใจ |

**๑๒. กิจกรรมสร้างฐานสุจริต ด้วยวิถีชีวิตพอเพียง ที่สอดคล้องกับปฏิญญาโรงเรียนสุจริต ได้แก่**

|  |  |  |
| --- | --- | --- |
| **ปฏิญญา** | **กิจกรรมที่สอดคล้อง** | **วิธีการ** |
| ๑. เราจะร่วมมือกันป้องกันและต่อต้านการทุจริตทุกรูปแบบ | * กิจกรรมเกษตรพอเพียง * กิจกรรมยุวเกษตรกร | * -ปลูกฝังให้มีทักษะกระบวนการคิดวิเคราะห์ในการปฏิบัติกิจกรรมต่าง ๆ และการใช้ชีวิต * -ปลูกฝังการดำเนินชีวิตแบบวิถีพอเพียงโดยให้ความรู้ควบคู่กับการฝึกปฏิบัติจริง   -ปลูกฝังความมีระเบียบวินัยในการปฏิบัติงาน  -ปลูกฝังให้นักเรียนมีจิตอาสาช่วยเหลือกิจกรรมต่าง ๆ ของโรงเรียน ชุมชน อย่างต่อเนื่อง |
| ๒. เราจะปลูกฝังค่านิยมความซื่อสัตย์สุจริตระหว่างโรงเรียนและชุมชนให้เป็น รูปธรรมและมีความยั่งยืน | * กิจกรรมเกษตรพอเพียง * กิจกรรมยุวเกษตรกร | -ให้ความรู้และสร้างความตระหนักในประโยชน์ของการใช้ชีวิตด้วยวิถีพอเพียงตามแนวพระราชดำริของพระบาทสมเด็จพระเจ้าอยู่หัว ให้รู้ผลเสียของการทุจริต คดโกง เอารัดเอาเปรียบผู้อื่น  -ให้มีจิตอาสาช่วยสอดส่องดูแลไม่ให้เกิดการทุจริตภายในโรงเรียน |
| ๓. เราจะสร้างเครือข่ายความซื่อสัตว์สุจริตระหว่างโรงเรียน และชุมชนให้เป็นรูปธรรมและมีความยั่งยืน | * กิจกรรมค่ายโรงเรียนสุจริต * กิจกรรมกลุ่มยุวเกษตรกร | -จัดกิจกรรมค่ายกิจกรรมค่ายโรงเรียนสุจริตโดยใช้โรงเรียนเป็นแหล่งเรียนรู้ นักเรียนและชุมชนร่วมกิจกรรม แลกเปลี่ยนเรียนรู้ ระดมความคิดและนำเสนอผลงาน  -ตั้งกลุ่มยุวเกษตรกร โดยเชิญเจ้าหน้าที่จากสำนักงานเกษตรอำเภอแก่งคอยและคณะกรรมการสถานศึกษาร่วมเป็นคณะกรรมการดำเนินงานเพื่อขยายเครือข่ายสู่ชุมชนต่อไป |

**๑๓. เครื่องมือที่ใช้ในการตรวจสอบ**

1. บันทึกการปฏิบัติงาน
2. แบบสังเกตพฤติกรรม
3. แบบสอบถาม
4. บันทึกการรับจ่ายเงิน
5. แบบประเมินความพึงพอใจ

**๑๔. แนวทางขยายผลสร้างเครือข่าย/วิธีการเผยแพร่ประชาสัมพันธ์**

1. เผยแพร่ประชาสัมพันธ์ผ่านโดยใช้แผ่นพับ และเว็บไซต์โรงเรียนอนุบาลทับกวาง
2. จัดนิทรรศการในวันเปิดโลกแห่งการเรียนรู้ของโรงเรียน
3. เชิญคณะกรรมการสถานศึกษา หน่วยงาน และชุมชนร่วมเป็นคณะกรรมการดำเนินงานทุกกิจกรรม
4. แลกเปลี่ยนเรียนรู้กิจกรรมกับโรงเรียน กลุ่ม และหน่วยงานอื่น
5. เชิญชวนและเปิดรับสมาชิกกลุ่มยุวเกษตรกรในโรงเรียน ศิษย์เก่า ชุมชน ร่วมดำเนินกิจกรรมโดยใช้โรงเรียนเป็นฐาน และขยายเครือข่ายสู่ชุมชน

**๑๕. ปัญหาและแนวทางแก้ไข**

๑๕.๑ ปัญหา

๑๕.๑.๑ โรงเรียนยังมีการกำหนดนโยบาย แผนงาน โครงการ และการจัดกิจกรรมการเรียนรู้ที่มีการสอดแทรกคุณธรรมด้านความซื่อสัตย์สุจริต มีวินัย อยู่อย่างพอเพียง มีจิตสาธารณะ มีทักษะกระบวนการคิดไม่ชัดเจน และครอบคลุม

๑๕.๑.๒ ขาดการต่อเนื่อง และการประสานงานในการปลูกฝังจิตสำนึกให้นักเรียนยึดมั่นในความซื่อสัตย์สุจริต มีวินัย อยู่อย่างพอเพียง มีจิตสาธารณะ มีทักษะกระบวนการคิดอย่างเป็นระบบ ระหว่างบ้าน วัด และโรงเรียน

๑๕.๒ แนวทางแก้ไข

๑๕.๒.๑ โรงเรียนควรมีการกำหนดนโยบาย แผนงาน โครงการ และกิจกรรมให้ชัดเจนและครอบคลุม โดยเน้นให้การจัดกิจกรรมการเรียนรู้ที่มีการสอดแทรกคุณธรรมด้านความซื่อสัตย์สุจริต มีวินัย อยู่อย่างพอเพียง มีจิตสาธารณะ มีทักษะกระบวนการคิด โดยเน้นให้นักเรียนได้แสดงความคิดเห็นอย่างมีส่วนร่วม รู้จักวิเคราะห์ปัญหาต่างๆที่อยู่รอบตัวอย่างเป็นเหตุเป็นผล รอบคอบ และสร้างบรรยากาศภายในโรงเรียนให้เป็นสังคมแห่งความซื่อสัตย์สุจริต

๑๕.๒.๒ ครอบครัว ควรอบรม สั่งสอนชี้แนะบุตรหลานด้วยเหตุผลถึงหลักในการปฏิบัติตนตามแนวทางของศีลธรรม วัฒนธรรม ประเพณี ค่านิยมที่ดีงาม รวมทั้งทำตัวให้เป็นแบบอย่างที่ดีแก่บุตรหลาน เพื่อเป็นการปูพื้นฐานบุคลิกภาพ พฤติกรรม และเจตคติที่ดีต่อการดำรงชีวิต

๑๕.๒.๓ หน่วยงานที่เกี่ยวข้องกับการพัฒนาคนในชุมชน เช่น สถาบันทางศาสนา สถาบันการปกครองในชุมชน ต้องมีประสิทธิภาพในการเป็นผู้นำที่เป็นแบบอย่างที่ดี รวมทั้งมีแผนงาน โครงการในการให้ข้อมูลข่าวสารที่เป็นประโยชน์ เพื่อส่งเสริมแนวทางการดำรงชีวิตอย่างมีคุณภาพให้เยาวชน และคนในชุมชนเพื่อให้เห็นความสำคัญ และปฏิบัติตามคุณธรรมด้านความซื่อสัตย์สุจริต มีวินัย อยู่อย่างพอเพียง มีจิตสาธารณะ และมีทักษะกระบวนการคิดอย่างเป็นระบบ

๑. กิจกรรมสร้างฐานสุจริต ด้วยวิถีชีวิตพอเพียง จะประสบผลสำเร็จได้ต้องได้รับความร่วมมือจาก

บุคลากรทุกฝ่ายไม่ว่าจะเป็น ผู้บริหารสถานศึกษา สมาคมครู ผู้ปกครอง ศิษย์เก่า คณะครู ผู้ปกครอง ชุมชน และนักเรียน มากกว่าที่เป็นอยู่ในปัจจุบัน ซึ่งผู้รับผิดชอบจะต้องปฏิบัติกิจกรรมปลูกฝังอย่างต่อเนื่องสม่ำเสมอ เป็นรูปธรรมที่ชัดเจน

๒. การส่งเสริมและพัฒนานักเรียนเพื่อให้มีความซื่อสัตย์สุจริต บนพื้นฐานของความพอเพียง เป็น

เรื่องสำคัญ หากยังไม่ได้รับความสนใจ และสนับสนุนจากผู้ที่เกี่ยวข้อง อนาคตจะกลายเป็นปัญหาของสังคมที่แก้ไขได้ยาก และหาข้อสรุปไม่ได้ดังที่ปรากฏในสังคมปัจจุบัน

1. การปลูกฝังนักเรียนเพื่อเป็นแกนนำรณรงค์และให้ความรู้ในการใช้ชีวิตด้วยวิถีพอเพียง เป็นการ

สร้างคุณภาพชีวิตที่ดีให้แก่เยาวชน ทั้งยังเป็นการป้องกันปัญหาของการทุจริต ในโรงเรียน ชุมชน และประเทศชาติในอนาคตที่ยั่งยืน

**๑๖. ข้อเสนอแนะ**

การดำเนินการปลูกฝัง คุณธรรมด้านความซื่อสัตย์สุจริต มีวินัย อยู่อย่างพอเพียง มีจิตสาธารณะ มีทักษะกระบวนการคิด เพื่อให้เกิดผลอย่างจริงจังเป็นรูปธรรมได้นั้นควรได้รับความสนใน และร่วมมือจากทุกภาคส่วน ดังนี้

๑๖.๑ ครอบครัว จะต้องมีบทบาทในการอบรม สั่งสอนชี้แนะบุตรหลานในการปฏิบัติตน

ตามแนวทางของศีลธรรม วัฒนธรรม ประเพณี ค่านิยมที่ดีงาม รวมทั้งปฏิบัติตนเป็นแบบอย่างที่ดีให้แก่บุตรหลาน เพื่อเป็นพื้นฐานในการสร้างเสริมบุคลิกภาพ พฤติกรรม และเจตคติที่ดีต่อการดำรงชีวิต

๑๖.๒ โรงเรียนจะต้องปรับและพัฒนากำหนด นโยบาย แผนงาน โครงการ และกิจกรรมให้ครอบคลุมในการพัฒนาการศึกษาตามปฏิญญาโรงเรียนสุจริต โดยเน้นการจัดกิจกรรมการเรียนรู้ที่มีการสอดแทรกคุณลักษณะ ๕ ประการ ในกิจกรรมการเรียนรู้ควรเน้นให้นักเรียนได้แสดงความคิดเห็นและมีส่วนร่วม รู้จักวิเคราะห์ปัญหาต่างๆที่อยู่รอบตัวอย่างเป็นเหตุเป็นผล รอบคอบ และสร้างบรรยากาศให้มีความคิดริเริ่มสร้างสรรค์

๑๖.๓ หน่วยงานที่เกี่ยวข้องในชุมชน เช่น สถาบันทางศาสนา สถาบันการปกครองในชุมชน ต้องเป็นผู้นำที่มีประสิทธิภาพ เป็นแบบอย่างที่ดี รวมทั้งมีแผนงาน โครงการในการให้ข้อมูลข่าวสารที่เป็นประโยชน์เพื่อส่งเสริมแนวความคิดที่ดีในการดำรงชีวิตอย่างมีคุณภาพให้เยาวชน และคนในชุมชนเพื่อให้เห็นความสำคัญและปฏิบัติตาม

๓. ผู้ใหญ่ในสังคมในระดับต่าง ๆ โดยเฉพาะในระดับนโยบาย และผู้เกี่ยวข้องกับการดำเนินโครงการโรงเรียนสุจริต ควรประพฤติเป็นตัวอย่างที่ดีที่ดีแก่เยาวชน ในเรื่องของความซื่อสัตย์สุจริต ประพฤติตนตามวิถีชีวิตพอเพียง รู้จักคิดวิเคราะห์แยกแยะสิ่งถูกสิ่งผิด และสิ่งที่ควรปฏิบัติไม่ควรปฏิบัติและปฏิบัติให้ถูกต้อง มิฉะนั้นกิจกรรม Best Practice ที่พยายามนำมาปลูกฝังและส่งเสริมนักเรียนในสถานศึกษา ก็จะกลายเป็นเพียงผลงานเพื่อความก้าวหน้าของผู้ดำเนินการ มิได้เกิดประโยชน์ต่อผู้เรียนอย่างแท้จริง เป็นการนำงบประมาณของชาติมาใช้อย่างไม่คุ้มค่าและทุจริตเสียเอง